LĒMUMA PROJEKTS

**Par Alūksnes novada pašvaldības nekustamā īpašuma**

**Apes ielā 4 k-2 - 14, Alūksnē, Alūksnes novadā atsavināšanu**

Izskatot dzīvokļa īrnieka 24.02.2025. ierosinājumu par dzīvokļa īpašuma Apes ielā 4 k-2 - 14, Alūksnē, Alūksnes novadā atsavināšanu, kas reģistrēts Alūksnes novada pašvaldībā 24.02.2025. ar Nr. ANP/1-23/25/219,

pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 4. panta ceturtās daļas 5. punktu, 5. panta pirmo un piekto daļu, 8. panta trešo daļu, 37. panta pirmās daļas 4. punktu,

ņemot vērā, ka dzīvoklis izīrēts līdz 2002. gada 1. janvārim, kad stājās spēkā likumā “Par pašvaldību palīdzību dzīvokļu jautājumu risināšanā”(likuma nosaukums no 25.01.2005. “Par palīdzību dzīvokļa jautājumu risināšanā”) noteiktais aizliegums pašvaldības palīdzības kārtībā izīrētās telpas atsavināt,

1. Sagatavot atsavināšanai Alūksnes novada pašvaldības nekustamo īpašumu ar kadastra numuru 3601 900 0869 – dzīvokli Apes ielā 4 k-2 - 14, Alūksnē, Alūksnes novadā un ar to saistīto kopīpašuma 523/28452 domājamo daļu no būves (kadastra apzīmējums 3601 004 0723 001).
2. Nodot atsavināšanai Alūksnes novada pašvaldības īpašumu dzīvokli Apes ielā 4 k-2 - 14, Alūksnē, Alūksnes novadā, pārdodot par nosacītu cenu dzīvokļa īrniekam.
3. Uzdot nosacītās cenas noteikšanu un dzīvokļa īpašuma atsavināšanu veikt Īpašumu atsavināšanas komisijai.